section_heading: Klupska karijera
paragraph_text: Unatoč svim zaslugama za Inter, odnosi u klubu nisu bili dobri (bez obzira na naklonost predsjednika Massima Morattija) te je Djorkaeff odlučio napustiti Italiju. Interes za njega pokazali su Valencija, Borussia Dortmund i Middlesbrough, međutim odabrao je Kaiserslautern. Njegov odabir je iznenadio mnoge a momčad je tada vodio Otto Rehhagel, tvorac grčkog nogometnog čuda. Youri se brzo aklimatizirao na Bundesligu a na njegovo službeno predstavljanje došlo je 35.000 navijača na tribine kluba. Bio je smatran jednim od tri najbolja strana igrača u njemačkom prvenstvu dok je u glasovanju 18 klupskih kapetana proglašen igračem mjeseca studenog. Tijekom prve sezone zabio je jedanaest prvenstvenih golova, klub je osvojio peto mjesto te plasman u Kup UEFA.